Document ID: /fineweb-2-swissfilter-quality_10-filterrobots/filtered/02038.jsonl.gz/2427

3,8 milliuns ha la renovaziun e l'engrondiment da la scola custà e davent da la planisaziun fin l’inauguraziun hai cuzzà 2 onns e mez. La part nova da la scola è bajegiada ensemen cun la part veglia, e furma ussa in'unitad.
Dapli pussaivladads per ils scolars
La part da la scola nova è construida tenor in concept d'instrucziun ch'empermetta dapli pussaivladads per ils scolars da lavurar en agen ritmus. Uschia datti era ina stanza nua che mintga banc è sco ina nischa per sasez, la stanza ha num “silenzium”. Lura datti stanzas mo mez serradas giu, ch'èn colliadas cun ils sulers e là dastgia vegnir discurrì. En in'ulteriura stanza datti ina cuschina fitg moderna, gronda ed adattada per l’instrucziun da cuschinar. Davent da glindesdis èn tut las stanzas novas en funcziun.